Държавен вестник, бр. 1, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  1
го представлява пред държавните органи и 
съдилищата на Република България. Упъл-
номощеният представител не може да бъде 
търговски представител по смисъла на глава 
шеста, раздел II от Търговския закон.“
3. В ал. 2 думите „ал. 3“ се заменят с „ал. 4“. 
4. Създава се нова ал. 3:
„(3) Комуникационното оборудване за 
организиране на онлайн залагания обхваща 
компютърни системи и мрежи, които включват 
сървъра на организатора на игрите и всички 
свързани с него компоненти, операционни 
системи и софтуер на игрите.“
5. Досегашната ал. 3 става ал. 4 и в нея се 
създава изречение трето: „Данните се съхра-
няват във вида, в който са създадени, за срок 
5 години след изтичането на давностния срок 
за погасяване на публичните задължения, 
свързани с тези данни.“
6. Досегашната ал. 4 става ал. 5 и се из-
меня така:
„(5) Комуникационното оборудване трябва 
да извършва както географското локализиране 
на IP адреса, така и идентифициране на дата, 
час и продължителност на игралната сесия 
на лицето, регистрирало се като участник в 
дадена игра в интернет страницата на орга-
низатора. Данните се съхраняват за срок не 
по-малко от 12 месеца от датата на събирането 
и обработването им.“
§ 3. В чл. 9 се правят следните изменения:
1. Алинея 8 се изменя така:
„(8) Лицензираните организатори на ха-
зартни игри не може да развиват дейност 
по производство, внос, разпространение и 
сервиз на игрално оборудване за хазартни 
игри, освен за внос на игрално оборудване 
за собствени нужди.“
2. Алинеи 9 и 10 се отменят.
§ 4. Създава се чл. 10а:
„Задължение за социално отговорно поведение
Чл. 10а. (1) С оглед спазването на Мерките 
за отговорен хазарт, приети от Европейския 
комитет за стандартизация, организаторът се 
задължава да превежда по сметка на Държав-
ната комисия по хазарта следните годишни 
вноски:
1. за организатори на онлайн залага-
ния – 50 000 лв.;
2. за организатори на игри в игрално ка-
зино – 10 000 лв.;
3. за всички останали организатори на 
хазартни игри – 5000 лв.
(2) Средствата по ал. 1 се разходват за 
дейности, свързани с предпазване на младите 
хора от хазарт, превенция и лечение на ха-
зартна зависимост, провеждане на отговорна 
реклама и маркетинг, бързо и ефективно 
разрешаване на спорове между организатора 
на играта и участника в нея при условия и 
по ред, определени с наредба на министъра 
на финансите.
(3) Срокът за внасяне на сумите по ал. 1 
е 31 март на текущата година, а срокът за 
лицата, получили лиценз след тази дата, е 
едномесечен от получаването на лиценза. 
При невнасяне на сумите в срок се дължи 
дължимата законова лихва в двоен размер.“ 
§ 5. В чл. 11 ал. 2 се изменя така:
„(2) Алинея 1 не се прилага за игрите, 
които се организират онлайн или чрез друго 
електронно съобщително средство.“
§ 6. В чл. 14, ал. 3, т. 1 думите „като не 
по-малко от една четвърт от тези средства 
се разпределят за „спорт за всички“ по сми-
съла на Закона за физическото възпитание и 
спорта“ се заличават.
§ 7. В чл. 18, ал. 1 думите „министъра на 
вътрешните работи“ се заменят с „председа-
теля на Държавната агенция „Национална 
сигурност“.
§ 8. В чл. 20, ал. 3 след думите „Министер-
ството на финансите“ се поставя запетая и се 
добавя „на Държавната агенция „Национална 
сигурност“.
§ 9. В чл. 21, ал. 1 след думите „Минис-
терството на финансите“ се поставя запетая и 
се добавя „Държавната агенция „Национална 
сигурност“.
§ 10. В чл. 22, ал. 1 се правят следните 
изменения и допълнения:
1. В т. 7 думите „хазартните игри от раз-
стояние“ се заменят с „онлайн залаганията и 
игрите чрез други електронни съобщителни 
средства“.
2. В т. 10 думите „организираните игри 
от разстояние“ и „игрите от разстояние“ се 
заменят с „онлайн залаганията и игрите чрез 
други електронни съобщителни средства“.
§ 11. В чл. 26, ал. 4, т. 5 думите „от раз-
стояние“ се заменят с „онлайн или чрез други 
електронни съобщителни средства“.
§ 12. В чл. 30 се правят следните допъл-
нения:
1. В ал. 1 след думите „лицензи по този за-
кон“ се добавя „с изключение на първоначален 
лиценз за организиране на хазартни игри“. 
2. Създават се ал. 3, 4, 5, 6, 7, 8 и 9:
„(3) За поддържане на лиценз за организи-
ране на хазартни игри – тото, лото, игри със 
залагания върху резултати от спортни състе-
зания и надбягвания с коне и кучета, игри 
със залагания върху случайни събития и със 
залагания, свързани с познаване на факти, с 
изключение на онлайн залаганията, се събира 
държавна такса в размер на 15 на сто върху 
стойността на направените залози за всяка 
игра, а за хазартни игри, за които се събират 
такси и комисиони за участие – в размер на 
20 на сто върху стойността на получените 
такси и комисиони.
(4) За издаване и поддържане на лиценз за 
онлайн залагания се събира двукомпонентна 
държавна такса, състояща се от еднократна 
такса в размер на 100 хил. лв. и променлива